
                                       10.10.2014   nr.  ______
Narva Sotsiaaltöökeskuse sümboolika kinnitamine

1. Asjaolud ja menetluse käik
Narva Linnavalitsuse 05.09.2012 korraldusega nr 819-k „Narva Hooldekodu sümboolika kinnitamine” oli kinnitatud Narva Hooldekodu sümboolika.

Narva Linnavolikogu 14.08.2014 määrusega nr 16 „Narva linna Sotsiaalabiameti hallatavate asutuste Laste Varjupaiga ja Narva linna Sotsiaalhoolekandekeskuse tegevuse lõpetamine ning Narva linna Sotsiaalabiameti hallatava asutuse Narva Hooldekodu ümberkorraldamine” otsustas alates 01.01.2015 lõpetada Narva linna Sotsiaalabiameti hallatavate asutuse Laste Varjupaiga (registrikood 75024277)  ja Narva linna Sotsiaalhoolekandekeskuse (registrikood 75031225) tegevus. Vastavalt määruse nr 16 § 3 korraldati Narva linna Sotsiaalabiameti hallatav asutus Narva Hooldekodu (registrikood 75038078) ümber Narva linna Sotsiaalabiameti hallatavaks asutuseks Narva Sotsiaaltöökeskuseks.

Narva Linnavalitsuse 23.09.2014 määruse nr 27 „Narva Sotsiaaltöökeskuse põhimäärus” § 1 lõike 3 kohaselt Narva Sotsiaaltöökeskus on Narva Hooldekodu, Narva linna Sotsiaalhoolekandekekuse ja Narva Laste Varjupaiga õigusjärglane. 

Narva linna Sotsiaalabiameti hallatava asutuse Narva Sotsiaaltöökeskuse (rg-kood 75038078) põhimääruse § 1 punkti 11 kohaselt on keskusel linnavalitsuse poolt kinnitatud sümboolika. 

Seoses Narva Hooldekodu ümber korradamisega Narva Sotsiaaltöökeskuseks, tuleb kinnitada Narva Sotsiaaltöökeskuse sümboolika arvestades Narva Hooldekodu sümboolika.
2. Õiguslikud alused
2.1. Vastavalt kohaliku omavalitsuse korralduse seaduse § 30 lõike 1 punktile 3 valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.

2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Kinnitada Narva linna Sotsiaalabiameti hallatava asutuse Narva Sotsiaaltöökeskuse (rg-kood 75038078) sümboolika (lisa 1). 

4. Rakendussätted 
4.1. Tunnistada kehtetuks Narva Linnavalitsuse 05.09.2012 korraldus nr 819-k „Narva Hooldekodu sümboolika kinnitamine”
4.2. Korraldus jõustub seadusega sätestatud korras.

4.3. Käesoleva korralduse peale võib esitada Narva Linnavalitsusele vaid haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

